EkBass/fiwiki-20250220-pages-articles huggingface dataset:
Rousseaceae

Rousseaceae on kaksisirkkaisheimo lahkossa Asterales. Siihen kuuluu kaksi alaheimoa, neljä sukua ja 13 lajia, jotka kasvavat Mauritiuksella, Uudessa- Guineassa, Koillis-Australiassa ja Uudessa-Seelannissa.Stevens 2001–, Viitattu 23.5.2012 Kasvien lehtilaidoissa on rauhashampaita. Yhdislehtinen emiö koostuu viidestä emilehdestä (heimon apomorfia) ja on enimmäkseen kehänpäällinen. == Alaheimo Rousseoideae == Alaheimossa on vain yksi laji, Mauritiuksella kasvava Roussea simplex. Se on ainavihanta puuvartinen kasvi ja voi kasvaa pieneksi puuksi. Sen lehdet ovat kiehkuroissa sekä sahalaitaiset ja silmut ovat suomuisia. Kukat sijaitsevat yksittäin oksien päässä, ja niissä on kookas verhiö, joka säilyy myös hedelmässä. Heteet ovat pitkän nuolimaisia, kehänpäällinen sikiäin suippenee vähitellen tukevaksi ja hedelmäasteelle säilyväksi vartaloksi. == Alaheimo Carpodetoideae == Alaheimon kasvit ovat puita, ja niitä on 12 lajia, jotka jakaantuvat kolmeen sukuun. Puut kasvavat Uudessa-Seelannissa, Itä-Australiassa ja Uudessa-Guineassa. Versoissa on voimakkaasti taipuneita solukarvoja. Kukinto on röyhymäinen, kukat pieniä, 4–6-lukuisia. Terälehdet kasvavat toisista erilleen yhdislehtisestä alusta. Sikiäin koostuu 3–6 yhteen kasvaneesta emilehdestä, vartalo on lyhyt tai harvoin puuttuu. Hedelmä on kuiva, marjamainen tai rakokota, ja sisältää paljon siemeniä. == Heimon suvut == Rousseaceae-heimon neljä sukua ovat:List of Genera in Rousseaceae. * Abrophyllum Hook.f. (syn. Brachynema F.Muell.) * Carpodetus J.R.Forst. & G.Forst. * Cuttsia F.Muell. * Roussea Sm. == Lähteet == * Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Asterales Luokka:Kasviheimot
Hara Takashi

Hara Takashi (, 9. helmikuuta 1856 – 4. marraskuuta 1921) oli japanilainen poliitikko ja maansa pääministeri vuosina 1918–1921. Hara oli syntyisin yläluokkaisesta samuraisuvusta Moriokan kaupungista Honshun pohjoisosasta. Meiji-restauraatioon johtaneessa sisällissodassa Morioka pysyi uskollisena häviölle jääneelle bakufulle. Hara opiskeli Tokiossa katolisten lähetystyöntekijöiden perustamassa ranskankielisessä koulussa ja kääntyi kristityksi. Pian sen jälkeen hän hylkäsi asemansa samurai-luokan lopettamista seuranneessa shizokuluokassa. Hän työskenteli toimittajana. Vuonna 1900 Hara liittyi Itō Hirobumin vastikään perustamaan Seiyūkai-puolueeseen ja toimi ministerinä kahdessa Saionji Kinmochin hallituksessa. Kesäkuussa 1914 hän nousi Saionji Kinmochin seuraajana puolueen johtoon. Vuoden 1918 riisimellakoiden johdettua Terauchi Masataken hallituksen eroon Hara päätyi pääministeriksi. Hänen puolueensa kärsi kuitenkin erinäisistä skandaaleista. pienois|Haran murhapaikka, Tokion rautatieaseman eteläisessä sisäänkäynnin edessä. 4\. marraskuuta 1921 äärioikeistolainen rautatien vaihdemies Nakaoka Kon’ichi puukotti Haran kuoliaaksi Tokion rautatieasemalla, kun Hara oli junassa matkalla Kiotoon puoluekokoukseen. Nakaokan murhamotiivi oli se, että hän katsoi Haran korruptoituneen muun muassa päästäessään isot monialayritykset (zaibatsut) vaikuttamaan Japanin politiikkaan ja hyväksyttyään yleisen äänioikeuden sekä sallittuaan vuotta aiemmin sotilaallisen väliintulon Nikolajevskin tapauksen hoitamisessa. Nakaokaan vaikutti myös hänen esimiehensä, joka oli Haran äänekäs vastustaja. Nakaoka tuomittiin alun perin kuolemaan ennen kuin hänet tuomittiin uudelleen elinkautiseen vankeuteen, mutta hänet vapautettiin vasta 13 vuotta murhan tekemisen jälkeen. Hara oli Japanin ensimmäinen virassaan murhattu pääministeri. == Lähteet == == Aiheesta muualla == Luokka:Japanilaiset henkirikosten uhrit Luokka:Japanin pääministerit Luokka:Toimittajat Luokka:Vuonna 1856 syntyneet Luokka:Vuonna 1921 kuolleet
Pentaphragmataceae

Pentaphragmataceae on kasviheimo, joka kuuluu lahkoon Asterales. Heimossa on vain yksi suku (Pentaphragma), jonka 30 lajia kasvaa Kaakkois-Aasiasta Uuteen- Guineaan ulottuvalla alueella.Stevens 2001–, viitattu 12.11.2014 == Tuntomerkit == Pentaphragma-lajit ovat melko meheviä ruohoja, joiden varren tyvi on juurehtiva, ja joiden lehtiasento on kaksirivinen. Lehtilapa on epäsymmetrinen, tavallisesti sahalaitainen. Kukinto on viuhko (tavallisesti yksihaarainen kiemura), ja siinä on perättömät kukat, jotka ovat säteittäissymmetrisiä. Kukkapohjus on maljamainen hypanthium. Verholehdet ovat suhteellisen kookkaita ja huomiota herättäviä; kolme niistä on kahta muuta pienempiä. Terälehdet ovat enemmän tai vähemmän syväliuskaisia ja tavallisesti yhteenkasvaneita; niissä on reunasiivet. Heteet kiinnittyvät teriöön, ja ponnet avautuvat poispäin kukan keskustasta. Sikiäin on kehänalainen. Sikiäimen ja pohjusmaljan välissä on niitä yhdistäviä väliseiniä, joissa on mettä erittäviä koloja. Sikiäin muodostuu kahdesta tai kolmesta yhteen kasvaneesta emilehdestä. Vartalo on lyhyt ja luotti pallomainen. Hedelmä on marjamainen ja kehälehtien jäänteet ovat siinä jäljellä. Siemenet ovat vähäpätöisiä, ja niissä on tärkkelyspitoinen endospermi ja keskikokoinen tai lyhyt alkio. Kromosomiluku on n = 54–56. == Lähteet == * Stevens, P. F. 2001–: Angiosperm Phylogeny Website. Version 12, July 2012 [and more or less continuously updated since]. http://www.mobot.org/mobot/research/apweb/ === Viitteet === Luokka:Asterales Luokka:Kasviheimot
Kolles & Heinz Union

Kolles & Heinz Union oli saksalainen pikkuformulatalli. Tallin perustivat Colin Kolles ja Werner Heinz. Talli kilpaili Formula 3 Euroseries-sarjassa vuonna 2009. Tallin historia jäi kuitenkin lyhyeksi tallin lopetettua toimintansa vuonna 2010. Luokka:Saksalaiset autourheilutallit
Nikias Nikaialainen

Nikias Nikaialainen (, ) oli antiikin kreikkalainen filosofien elämästä kirjoittanut elämäkertakirjailija, joka oli kotoisin Nikaiasta. Hänen elämästään ei tiedetä mitään; hän on saattanut elää joko ensimmäisellä vuosisadalla eaa. tai ensimmäisellä vuosisadalla jaa. Athenaios viittaa toistuvasti Nikiaaseen. Hänen pääteoksensa vaikuttaa olleen Filosofien perimysjärjestykset (, Diadokhai),Athenaios: Deipnosofistai VI.191, XIII.591. joka oli kreikkalaisten filosofikoulukuntien historia. Athenaios mainitsee Nikiaalta myös teoksen Filosofeista (, Peri tōn filosofōn).Athenaios: Deipnosofistai IV.483. Lisäksi viitataan kolmanteen teokseen nimeltä Arkadian historia (, Arkadika),Athenaios: Deipnosofistai XIII.609. mutta epäselväksi jää, onko se tämän vai jonkun toisen Nikiaan kirjoittama. == Lähteet == Luokka:Antiikin kreikkalaiset historioitsijat Luokka:Filosofian historioitsijat
Alseuosmiaceae

Alseuosmiaceae on kasviheimo, joka kuuluu koppisiemenisten lahkoon Asterales. Siinä on neljä sukua ja kymmenen lajia, joista viisi kuuluu sukuun Alseuosmia. Heimo kasvaa Uudessa-Guineassa, Itä-Australiassa, Uudessa-Seelannissa ja Uudessa-Kaledoniassa.Stevens 2001-, viitattu 12.11.2014 == Tuntomerkit == Heimon kasvit ovat enemmän tai vähemmän puuvartisia, ja niillä on kierteisasentoiset ja sahalaitaiset lehdet, joiden hangassa on solukarvatupsut. Kukat ovat tavallisesti viisilukuiset, toisinaan lukuisuus vaihtelee neljästä seitsemään. Tavallisesti pohjus ei ole maljamainen. Verholehdet ovat erillisiä, ja terälehtien reunoissa on tavallisesti siipimäiset liuskat; niiden laidat ovat ripsuisia tai repaleisia. Heteet ovat kasvaneet kiinni teriöön, joka on tavallisesti putkimainen. Kukissa on kehänalainen sikiäin, joka koostuu kahdesta tai kolmesta emilehdestä, sekä nektario. Luotti on tuskin laajentunut. Siemenaiheita on vähintään kaksi kutakin emilehteä kohti. Hedelmä on marjamainen, tavallisesti verhiöllinen ja siinä on melko pieniä siemeniä. == Luokittelu == Suvut, jotka nykyään muodostavat heimon Alseuosmiaceae, on sijoitettu luokitteluissa milloin minnekin, muun muassa kuusamakasveihin (Caprifoliaceae), matarakasveihin (Rubiaceae), ruutakasveihin (Rutaceae) tai kanervakasveihin (Ericaceae). Takhtajanin luokittelussa (1997) heimo oli olemassa, mutta sijoitettuna lahkoon Hydrangeales. Heimoon kuuluvat suvuthttp://www.mobot.org/mobot/research/apweb/genera/alseuosmiaceaegen.html, viitattu 12.11.2014: * Alseuosmia Cunningham * Crispiloba van Steenis * Platyspermation Guillaumin * Wittsteinia F.Mueller == Lähteet == * Stevens, P. F. 2001-: Angiosperm Phylogeny Website. Version 12, July 2012 [and more or less continuously updated since]. http://www.mobot.org/mobot/research/apweb/ === Viitteet === Luokka:Asterales Luokka:Kasviheimot
Iason Nysalainen

Iason Nysalainen (; ensimmäinen vuosisata eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Nysasta, Anatoliasta. Iason oli Menekrateen poika ja äitinsä puolelta stoalaisen Poseidonioksen lapsenlapsi. Hän oli Poseidonioksen oppilas ja seurasi tätä stoalaisen koulun johdossa Rhodoksella. Näin hän on vaikuttanut ensimmäisen vuosisadan eaa. puolen välin jälkeen. Suda mainitsee neljä hänen kirjoittamaansa teosta: * Merkittävien miesten elämät (, Bioi endoksōn) * Filosofien perimysjärjestykset (, Filosofōn diadokhai) * Kreikan elämä (, Bios Ellados), neljä kirjaa * Rhodoksesta (, Peri Rhodou) Sudan mukaan on kuitenkin epäselvää, oliko Kreikan elämä todella hänen kirjoittamansa; se mainitsee myös Iason Argoslaisen kirjoittaneen samannimisen neljä kirjaa käsittäneen teoksen. == Lähteet == Luokka:Stoalaiset filosofit
Stratikles

Stratikles () oli antiikin kreikkalainen filosofi tai filosofian historioitsija, joka kirjoitti stoalaisen koulukunnan historiasta teoksen nimeltä Stoalaisista. Teos kuuluu samaan lajityyppiin kuin ajan monet Filosofien perimysjärjestykset -nimiset teokset, paitsi että se keskittyi yhden koulukunnan historiaan. Muutoin Stratikleen elämästä tai ajoituksesta ei tiedetä paljoakaan. == Lähteet == Luokka:Stoalaiset filosofit
Tilemsi (Gaon alue)

Tilemsi on maalaiskunta Gaon alueen Gaon piirissä Malissa. Se sijaitsee samannimisessä laaksossa 50 kilometriä Gaosta koilliseen. Kunnassa on 11 300 asukasta (vuonna 2009). Tilemsin kunta rajoittuu pohjoisessa Bouremin piirin Tarkintin kuntaan, idässä Kidalin alueen Anefifiin ja Ménakan piirin Alataan, etelässä Gaon piirin Anchawadiin sekä lännessä Soni Ali Berin ja Bouremin Taboyen kuntiin. Seutu kuuluu Sahelin alueeseen. Ilmasto on hyvin kuiva ja kuuma. Kasvillisuus koostuu etupäässä piikkipensaista ja ruohokasveista. Kunta käsittää 13 paimentolaisryhmää. Sen keskuspaikka on Tin-Aouker. Asukkaat ovat etupäässä tuaregeja ja arabeja. Vallitseva uskonto on islam. Seudun pääelinkeino on karjanhoito. Kotieläimiä ovat vuohet, lampaat, aasit, kamelit ja naudat. Lisäksi harjoitetaan pienimuotoista maanviljelyä (durraa ja lehmänpapua), kaupankäyntiä ja käsityöläisammatteja. Kunnassa on 13 alkeis- ja yksi yläkoulu. Terveyspalveluihin kuuluu yksi terveyskeskus. ==Lähteet== Luokka:Gaon piiri Luokka:Malin kunnat
Euro Neuro

Euro Neuro on laulaja Rambo Amadeuksen esittämä kappale. Kappale edusti Montenegroa vuoden 2012 Eurovision laulukilpailussa, mutta karsiutui pois semifinaalissa. ==Lähteet== Luokka:Vuoden 2012 euroviisuedustuskappaleet Luokka:Huumorikappaleet Luokka:Montenegron euroviisuedustuskappaleet
Boaz Myhill

Glyn Oliver Myhill (tunnetaan paremmin nimellä Boaz Myhill, s. 9. marraskuuta 1982, Modesto, Kalifornia, Yhdysvallat) on walesiläinen jalkapalloilija, pelipaikaltaan maalivahti. Hän pelaa tällä hetkellä Englannin mestaruussarjan Birmingham Cityssä, jossa on lainalla valioliigaseura West Bromwich Albionista. == Ura == 12-vuotiaana Aston Villan junioreihin liittynyt Myhill teki seuran kanssa ensimmäisen ammattilaissopimuksensa vuonna 2000. Villa- aikanaan Myhill oli lainalla eri seuroissa viiteen otteeseen, muttei onnistunut murtautumaan seuran ykkösmiehistöön. 2003 hän siirtyi peliajan perässä Hull Cityyn, jossa pääsikin pian ykkösmaalivahdin rooliin. Myhillin liittyesä joukkueeseen, Hull pelasi Englannin kakkosliigassa, mutta jo kaudeksi 2008-2009 Hull onnistui nousemaan korkeimmalle sarjatasolle, Valioliigaan. Myhill siirtyi kesällä 2010 West Bromwich Albioniin puolentoista miljoonan punnan siirtosummalla. Kaudella 2011-2012 Myhill pelasi lainalla sarjatasoa alempana Birmingham Cityssä, jossa pääsi pelaamaan myös Eurooppa- liigan pelejä. == Maajoukkueura == Myhill edustaa maajoukkuetasolla Walesia, vaikka pelasi juniorimaaotteluita Englannin eri ikäluokissa. Myhill olisi voinut edustaa synnyinmaansa ansiosta myös Yhdysvaltoja, mutta päätti valita äitinsä kotimaan Walesin. Tällä hetkellä Myhill on pääasiassa maajoukkueen varamaalivahti, Wolverhamptonin veräjänvartijan Wayne Hennesseyn hoitaessa ykkösmaalivahdin roolin. Luokka:Walesilaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Rowley

Rowley on muun muassa seuraavien henkilöiden sukunimi: * Alec Rowley (1892–1958), brittiläinen säveltäjä * Geoff Rowley (s. 1976), englantilainen rullalautailija * Jack Rowley (1920–1988), englantilainen jalkapalloilija * Janet Rowley (1925–2013), yhdysvaltalainen geneetikko * John Stuart Rowley (1907–1968), yhdysvaltalainen lintutieteilijä * Jordan Rowley (s. 1990), kanadalainen jääkiekkoilija * Keith Rowley (s. 1952), Trinidadin ja Tobagon pääministeri * Stanley Rowley (1876–1924), australialainen pika- ja kestävyysjuoksija ja olympiavoittaja
Phellinaceae

Phellinaceae on koppisiemenisten Asterales-lahkoon kuuluva kasviheimo. Sen ainoa suku on Phelline, joka käsittää kymmenen Uuden-Kaledonian puulajia.Stevens 2001–, viitattu 14.10.2023. == Tuntomerkit == Phelline-lajit ovat puita, joiden lehtilavat ovat sahalaitaisia, harvoin ehytlaitaisia. Puut ovat kaksikotisia, emi- ja hedekasvit ovat eri yksilöitä. Yksineuvoiset kukat ovat pieniä, 4–6-lukuisia. Verhiö on tyveltään yhdislehtinen, teriö sen sijaan erilehtinen. Hedekukissa heteenpalhot ovat ponsia lyhyempiä, ja emiön surkastuma on jäljellä. Emikukissa puolestaan on joutoheteitä ja kehänpäällinen sikiäin, joka koostuu kahdesta viiteen yhteen kasvaneesta emilehdestä. Luotit ovat kookkaita ja liuskaisia sekä enemmän tai vähemmän vartalottomia. Yhdessä sikiäimessä on 2–5 siemenaihetta kärki-istukassa. Hedelmä on luumarja, jonka kivet ovat erillisiä toisistaan.Stevens 2001–, viitattu 12.11.2014. == Luokittelu == pienoiskuva|vasen|250px|Phellinaceae- heimon nykyinen sijainti ja lähimmät sukulaiset kladogrammissa. Heimon läheisin sukulainen on heimo Argophyllaceae. Heimot ovat toistensa rinnakkaishaaroja Asterales-lahkon evoluutiopuussa ja muodostavat yhteisen kladin. Sen ominaisuuksia ovat tietyt piirteet korkissa, siitepölyssä, emiön vartalossa ja siemenaiheissa. Aikaisemmin heimo on sijoitettu orjanlaakerikasveihin (Aquifoliaceae) tai omana heimonaan lahkoon Icacinales. == Lähteet == * Stevens, P. F. 2001–: Angiosperm Phylogeny Website. Version 12, July 2012 [and more or less continuously updated since]. === Viitteet === Luokka:Asterales Luokka:Kasviheimot Luokka:Uuden-Kaledonian kasvisto
Jaime Ruiz (1935)

Jaime Ruiz (s. 23. toukokuuta 1935 Ica) on perulainen entinen jalkapalloilija. Hän pelasi limalaisessa Club Universitario de Deportesissa. Ruiz osallistui maajoukkueen kanssa Rooman olympialaisiin 1960, joissa maa oli jaetulla yhdeksännellä sijalla ja Ruiz oli kentällä kahdessa ottelussa. == Lähteet == * Ruizin profiili sports-reference.com -sivustolla Luokka:Perulaiset jalkapalloilijat Luokka:Vuonna 1935 syntyneet Luokka:Elävät henkilöt
Jaime Ruiz

Jaime Ruiz on ainakin seuraavien henkilöiden nimi: * Jaime Ruiz, meksikolainen jalkapalloilija * Jaime Ruiz, perulainen jalkapalloilija * Jaime Alfonso Ruiz, kolumbialainen jalkapalloilija
Kristoffer Nilsen

Kristoffer Nilsen (23. toukokuuta 1901 Kristiania - 6\. syyskuuta 1975 Oslo) oli norjalainen nyrkkeilijä. Hän edusti seuratasolla Kristiania Atleklubia. Nilsen osallistui Pariisin olympialaisissa 1924 alle 61,2-kiloisten sarjaan, jossa hän hävisi ensimmäisen kierroksen ottelunsa ja putosi. == Lähteet == * Nilsenin profiili sports-reference.com -sivustolla Luokka:Norjalaiset nyrkkeilijät Luokka:Vuonna 1901 syntyneet Luokka:Vuonna 1975 kuolleet
Yuko Otaka

Yuko Otaka (; s. 23. toukokuuta 1950) on japanilainen entinen ohjaskelkkailija. Otaka oli MM-kisoissa 1970 yksikössä kahdeksastoista, ja sijoittui samassa lajissa viidenneksi Sapporon olympialaisissa 1972. Hän oli yksikkökilpailun viidestoista vuoden 1973 MM-kilpailuissa. == Lähteet == Luokka:Japanilaiset ohjaskelkkailijat Luokka:Vuonna 1950 syntyneet Luokka:Elävät henkilöt
URD Rennsport

URD Rennsport on saksalainen pikkuformulatalli. Tallin historia alkaa jo vuodesta 1969, kun Ernst Ungar perusti URD-yrityksen, joka valmisti moottoreita, osia ja ajoneuvoja eri urheilusarjojen luokkiin. Talli itsessään perustettiin vuonna 1972. Talli on kilpaillut historiansa aikana mm Saksan F3 ja Formula Ford-sarjoissa. Vuonna 2008 talli voitti ADAC Formel Masters-sarjan mestaruuden. Vuonna 2010 talli kilpaili ATS Formula 3 Cup-sarjassa voittaen yhden kilpailun. Vuonna 2012 talli kilpailee Formula 3 Euroseries-sarjassa. ==Aiheesta muualla== *http://www.urd-rennwagenbau.de/rennsport/chronik.htm Luokka:Saksalaiset autourheilutallit
Miroslav Dudekov

Miroslav Dudekov (; s. 23. toukokuuta 1955) on bulgarialainen entinen miekkailija. Hän osallistui Montréalin olympialaisissa 1976 säilän henkilökohtaiseen kilpailuun, jossa hän oli 21. Dudekov miekkaili myös joukkuekilpailussa, jossa Bulgaria sijoittui jaetulle yhdeksännelle tilalle. == Lähteet == * Dudekovin profiili sports-reference.com -sivustolla Luokka:Bulgarialaiset miekkailijat Luokka:Vuonna 1955 syntyneet Luokka:Elävät henkilöt
Argophyllaceae

Argophyllaceae on Asterales-lahkoon kuuluva kasviheimo, jossa on kaksi sukua: 15-lajinen Argophyllum ja kuusilajinen korokiat (Corokia). Lajit kasvavat lounaisella Tyynenmeren alueella. == Tuntomerkit == Heimon kasvit ovat pensaita, joilla on ehytlaitaiset lehdet. Kukat ovat 4–5-lukuisia, harvemmin 6–8-lukuisia. Terälehdet ovat tyvestään kasvaneet yhteen ja niiden sisäpuolella on kieleke. Sikiäin on joskus yksilehtinen tai useammin kahden tai kolmen (harvoin jopa viiden) yhteenkasvaneen emilehden muodostama ja yleensä kokonaan kehänalainen. Emiön luotti on pistemäinen, liuskainen tai pallomainen. Ainakin korokioilla kukassa on mesiäinen. Siemenaiheita on sikiäimessä useita. Hedelmä on kota suvussa Argophyllum ja korokioilla luumarja. Siemenen endospermi on hemiselluloosainen. Kromosomiluku n = 9. == Luokittelu == pienoiskuva|vasen|250px|Argophyllaceae-heimon nykyinen sijainti ja lähimmät sukulaiset kladogrammissa Cronquist (1981) vei heimon suvut epäyhtenäiseen herukkakasvien (Grossulariaceae) heimoon, Takhtajan puolestaan yhdessä kanukkakasvien (Cornaceae) kanssa lahkoon Hydrangeales. Nykyään heimo luetaan Asterales-lahkoon, ja sen lähin sukulainen on Phellinaceae. == Lähteet == * Stevens, P. F. 2001-: Angiosperm Phylogeny Website. Version 12, July 2012 [and more or less continuously updated since]. http://www.mobot.org/mobot/research/apweb/ === Viitteet === Luokka:Asterales Luokka:Kasviheimot
Život je sklopio krug

”Život je sklopio krug” on Sabahudin Kurtin esittämä musiikkikappale, joka edusti Jugoslaviaa Eurovision laulukilpailussa 1964. Kappaleen on säveltänyt Srđan Matijević ja sanoittanut Stevan Raičković. Kappale sijoittui Kööpenhaminassa järjestetyssä loppukilpailussa jaetulle viimeiselle sijalle yhdessä Saksan, Portugalin ja Sveitsin kanssa. Se on Jugoslavian ainoa edustuskappale, joka on jäänyt pisteittä. ==Lähteet== Luokka:Jugoslavian euroviisuedustuskappaleet Luokka:Vuoden 1964 euroviisuedustuskappaleet
Fulgence Rabemahafaly

Fulgence Rabemahafaly (s. 23. toukokuuta 1951 Miarinavaratra) on madagaskarilainen roomalaiskatolinen arkkipiispa. Hänet vihittiin papiksi Fianarantsoan arkkihiippakuntaan 14. elokuuta 1980 ja nimitettiin Ambositran hiippakunnan johtoon 3. kesäkuuta 1999. Piispaksi vihkiminen seurasi 31. lokakuuta. Pääkonsekraattorina toimi Philibert Randriambololona, jota avustivat Odon Marie Arsène Razanakolona ja Philippe Barbarin.Catholic- Hierarchy.org: Archbishop Fulgence Rabemahafaly Rabemahafaly sai 1. lokakuuta 2002 nimityksen Fianarantsoan arkkipiispaksi. == Lähteet == Luokka:Madagaskarilaiset papit Luokka:Katoliset arkkipiispat Luokka:Vuonna 1951 syntyneet Luokka:Elävät henkilöt
José María Setién Alberro

José María Setién Alberro (19. maaliskuuta 1928 Hernani – 10. heinäkuuta 2018 San Sebastián) oli espanjalainen roomalaiskatolinen piispa. Hänet vihittiin papiksi San Sebastiánin hiippakuntaan 29. kesäkuuta 1951 ja nimitettiin sen vihkipiispaksi sekä Zama Minorin titulaaripiispaksi 18. syyskuuta 1972. Piispaksi vihkiminen seurasi 28. lokakuuta. Pääkonsekraattorina toimi Jacinto Argaya Goicoechea, jota avustivat Francisco Peralta y Ballabriga ja Antonio Añoveros Ataún.Catholic-Hierarchy.org: Bishop José María Setién Alberro Setién Alberro sai 16. helmikuuta 1979 nimityksen San Sebastiánin piispaksi, jona hän toimi, kunnes erosi tehtävistään hiippakuntansa johdossa 13. tammikuuta 2000. Hänet valittiin vuonna 2009 Baskimaan tiede-, taide- ja kirjallisuusakatemia Jakiunden jäseneksi. == Lähteet == Luokka:Espanjalaiset papit Luokka:Katoliset piispat Luokka:Vuonna 1928 syntyneet Luokka:Vuonna 2018 kuolleet
Stylidiaceae

Stylidiaceae on Asterales-lahkoon kuuluva siemenkasviheimo. Sen kuusi tai uudemman ajattelun mukaan kolme sukua ja 245 lajia jakautuvat kahdeksi alaheimoksi. Heimon kasvit kasvavat erillisalueilla Kaakkois-Aasiasta Uuteen- Seelantiin ulottuvalla alueella ja Etelä-Amerikan eteläosissa. Suurin osa lajeista on australialaisia. == Tuntomerkit == Stylidiaceae-heimon kasvit ovat tavallisesti lehtiruusukkeisia tai mätästäviä. Lehtilavan reunat ovat ehyitä, ja lehdet ovat ruodittomia. Heteitä on kaksi ja ponnet avautuvat poispäin kukan keskustasta. Kukassa on mesiäinen. Siemenessä on vähäpätöinen alkio, jolla on siemenvalkuaiseen tunkeutuvia imuelimiä eli haustorioita. == Alaheimo Donatioideae == Alaheimon kasvit ovat pienilehtisiä ja pienikokoisia mätästäviä patjakasveja. Kukat sijaitsevat yksittäin varren päässä ja ovat säteittäissymmetrisiä. Verhiö on erilehtinen ja verholehtien samoin kuin terälehtienkin määrä vaihtelee. Heteitä on kaksi tai kolme. Alaheimossa on vain yksi suku Donatia, jonka kaksi lajia kasvavat Uudessa-Seelannissa, Tasmaniassa ja Etelä-Amerikan eteläosissa. == Alaheimo Stylidioideae == Alaheimossa on viisi tai mahdollisesti vain kaksi sukua ja 240 lajia, joista valtaosa (220) kuuluu sukuun Stylidium. Alaheimo on enimmäkseen australialainen, mutta lajeja on myös Sri Lankassa, Kaakkois-Aasiassa, Malaijien saaristossa, Uudessa-Seelannissa ja Etelä-Amerikan eteläkärjessä. Kasvit ovat ruohovartisia, joskus köynnöstäviä, tavallisesti patjakasveja. Niillä on hyvin luonteenomaiset vastakohtaiset kukat, joiden teriö on halkinainen. Kukan kaksi hedettä kiinnittyvät tavallisesti emiön vartaloon, ja koko rakenne on usein kosketusherkkä ja liikkuu pölyttäjän osuttua siihen. Tästä johtuu kasvien englanninkielinen nimi trigger plants 'liipaisinkasvit'. == Luokittelu == Stylidiaceae heimo kuuluu Asterales-lahkossa evoluutiopuun haaraan, jossa ovat myös raatekasvit (Menyanthaceae), siniviuhkakasvit (Goodeniaceae), Calyceraceae ja asteri- eli mykerökukkaiskasvit (Asteraceae). Kyseisessä kladissa esiintyy inuliini-tärkkelystä. Alaheimoja on pidetty toisinaan omina heimoinaan, ja vielä Angiosperm Phylogeny Group II ehdotti sitä vaihtoehtoisena menettelynä. Ne on kuitenkin järkevää yhdistää, kuten Angiosperm Phylogeny Group III tekikin. Heimoon kuuluvat seuraavat suvut, joista monia ollaan nykyään taipuvaisia yhdistämään: * Donatia J.R.Forst. & G.Forst. * Forstera L.f. * Levenhookia R.Br. * Oreostylidium Berggr. * Phyllachne J.R.Forst. & G.Forst. * Stylidium Sw. ex Willd. == Lähteet == * Stevens, P. F. 2001-: Angiosperm Phylogeny Website. Version 12, July 2012 [and more or less continuously updated since]. http://www.mobot.org/mobot/research/apweb/ === Viitteet === == Aiheesta muualla == * ITIS: Stylidiaceae Luokka:Asterales Luokka:Kasviheimot
Juan María Uriarte Goiricelaya

Juan María Uriarte Goiricelaya (7. kesäkuuta 1933 Fruiz – 17. helmikuuta 2024Catholic-Hierarchy.org: Bishop Juan María Uriarte Goiricelaya) oli espanjalainen roomalaiskatolinen piispa. Hänet vihittiin papiksi Bilbaon hiippakuntaan 28. heinäkuuta 1957 ja nimitettiin sen vihkipiispaksi sekä Marazanaen titulaaripiispaksi 17. syyskuuta 1976. Piispaksi vihkiminen seurasi 11. lokakuuta. Pääkonsekraattorina toimi Antonio Añoveros Ataún, jota avustivat José María Cirarda Lachiondo ja Luis María de Larrea y Legarreta.Catholic-Hierarchy.org: Bishop Juan María Uriarte Goiricelaya Uriarte Goiricelaya sai 17. lokakuuta 1991 nimityksen Zamoran ja 13. tammikuuta 2000 San Sebastiánin piispaksi. Hän jäi eläkkeelle 21. marraskuuta 2009. == Lähteet == Luokka:Espanjalaiset papit Luokka:Katoliset piispat Luokka:Vuonna 1933 syntyneet Luokka:Vuonna 2024 kuolleet
Dag Wirén

Dag Ivar Wirén (18. lokakuuta 1905 Striberg – 19. huhtikuuta 1986 Danderyd) oli ruotsalainen säveltäjä. Wirén tuli ylioppilaaksi Örebrosta vuonna 1924, opiskeli Tukholman musiikkikorkeakoulussa vuosina 1926–1931 ja suoritti urkurintutkinnon vuonna 1929. Hän jatkoi opintojaan Pariisissa vuosina 1931–1934. Wirén toimi Ruotsin säveltäjäliiton varapuheenjohtajana yli viisitoista vuotta (1947–1963) ja hoiti muitakin luottamustehtäviä. 1930–1940-luvulla hän toimi myös musiikkiarvostelijana. Hänet valittiin Ruotsin kuninkaallisen musiikkiakatemian jäseneksi vuonna 1946. Wirénin varhaistuotanoa leimasi pastoraalisuus ja eleganttius. Hänen läpimurtoteoksensa oli Serenadi jousiorkesterille (1937). Hänen musiikissaan voidaan havaita ranskalaisen 1900-luvun modernismin sekä pohjoismaisen perinteen – eritoten Carl Nielsenin ja Jean Sibeliuksen – vaikutusta. Wirén rakentaa teostensa suurmuodot ekonomisesti näennäisen pienistä motiiveista, ja hänen sävellystapaansa on luonnehdittu "metamorfoositekniikaksi". 1940-luvulla Wirén alkoi tehdä erilaisia muotokokeiluja mm. Sibeliuksen innoittamana. 1950-luvun tuotantoa luonnehtii likimain monotemaattinen sävellystekniikka. Wirénin sävellystuotantoon kuuluu mm. viisi sinfoniaa, sinfonietta, Serenadi, pieni sarja, neljä konserttoa, viisi jousikvartettoa sekä näyttämö- ja elokuvamusiikkia. Dag Wirénin puoliso oli irlantilainen sellisti Noel o.s. Franks vuodesta 1934. Heille syntyi tytär Annika (1947). ==Kirjallisuutta== * Bergendal, Göran: 33 svenska komponister. Lindblads 1982. * Reimers, Lennart: 12 kapitel om Dag Wirén. Bromma Ed. Reimers 1995. * Tegen, Martin (toim.): Dag Wirén – en vägvisare. Gidlunds 2005. ==Aiheesta muualla== * Dag Wirénin Säätiö Luokka:Ruotsalaiset säveltäjät Luokka:Vuonna 1905 syntyneet Luokka:Vuonna 1986 kuolleet
Crottin de Chavignol

Crottin de Chavignol on ranskalainen vuohenmaidosta valmistettava pehmeä juusto. Se on kotoisin Loirejoen laaksossa sijaitsevan Chavignolin kylän tienoilta. Sana crottin tarkoitti alun perin pientä öljylamppua, jonka pyöreästä muodosta juusto sai vuonna 1829 nimensä. Crottin de Chavignol -kiekko on pieni ja pyöreä, ja sitä myydään pakkaamattomana. Juustomassa on valkoista ja kiinteää, ja sitä ympäröi luonnonhomekerros. Juusto valmistetaan vuohenmaidosta ja herasta, laitetaan faisselles-muotteihin, kuivatetaan ja kypsytetään vähintään kymmenen päivää. Tyypillisen vuohenjuuston makuinen Crottin de Chavignol -juusto maistuu syksyllä voimakkaammalta kuin kesällä. Sen rasvapitoisuus on 45 prosenttia kuiva-aineesta. Se sopii muun muassa marinoitavaksi, grillattavaksi tai valkoviinin kanssa nautittavaksi. == Lähteet == == Aiheesta muualla == *Cheese-France: Crottin de Chavignol *Crottin de Chavignol Luokka:Ranskalaiset juustot Luokka:Vuohenmaitojuustot
Fourme d’Ambert

Fourme d’Ambert on ranskalainen lehmänmaidosta valmistettava puolikova juusto, jonka sisäosassa on sinihomekasvusto. Sitä valmistetaan Auvergnessa Loiren ja Puy-de-Dômen departementeissa sekä viidessä Cantalin kantonissa. Fourme d’Ambert on hyvin vanha juusto, ja sen uskotaan syntyneen jo ennen roomalaisten saapumista alueelle. Fourme d’Ambert -lieriö on noin 20 cm korkea ja 13 cm läpimitaltaan. Pinta on okrankeltainen ja harmaa juustomassa sinisten homesuonien raidoittamaa. Kun lehmänmaito on kuumennettu ja juoksetettu, juustomassaa hämmennetään ja se kaadetaan muotteihin. Jalohomekasvusto ja suola lisätään, ja juustoon puhkaistaan reikiä homeen kasvun edistämiseksi. Juusto kypsyy vähintään 28 vuorokautta. Fourme d’Ambert -juustolla on pähkinäinen aromi, ja se on suhteellisen mietoa. Sen rasvapitoisuus on 50 % kuiva-aineesta. Fourme sopii muun muassa salaatteihin, kohokkaisiin ja ohukaisiin, ja sitä voi nauttia esimerkiksi punaviinin kanssa. == Lähteet == == Aiheesta muualla == *Cheese-France: Fourme d'Ambert *Fourme d’Ambert Luokka:Ranskalaiset juustot Luokka:Lehmänmaitojuustot Luokka:Sinihomejuustot
Livarot

Livarot on ranskalainen lehmänmaidosta valmistettava pehmeä ja pestykuorinen juusto. Se on kotoisin Pays d'Augesta, Normandiasta. Livarot'lla on EU:n suojattu alkuperänimitys, ja sitä saa valmistaa vain Calvadoksen ja Ornen departementeissa. Livarot-lieriön reunassa on viisi tunnusomaista raitaa, jotka tehdään nykyisin paperista. Nauhojen tarkoitus on pitää juusto muodossa kypsymisen aikana. Lieriö on noin 5 cm korkea ja 7–12 cm läpimitaltaan. Livarot kypsyy vähintään kuukauden ajan, jolloin juustoja käännellään ja huuhdellaan kolme kertaa viikossa. Livarot'n rasvapitoisuus on 40 % kuiva- aineesta. Sen maku on karvas, hapahko ja mausteinen, ja se sopii jälkiruokajuustoksi tai juustotarjottimelle. == Lähteet == == Aiheesta muualla == *Cheese-France: Livarot *Livarot Luokka:Ranskalaiset juustot Luokka:Lehmänmaitojuustot
Munster (juusto)

Munster, myös géromé, on ranskalainen lehmänmaidosta valmistettava pehmeä ja pestykuorinen juusto. Se on kotoisin Vosgesin departementista koillisesta Ranskasta, missä munkit kehittivät sen jo ensimmäisellä vuosituhannella jälkeen ajanlaskun alun. Munsterilla on EU:n suojattu alkuperänimitys. Munster-kiekko voi olla läpimitaltaan 7–19 cm ja painaa 120 grammasta 1,5 kilogrammaan. Juustomassa on kermaista. Munsteria kypsytetään isoissa kiekoissa vähintään 21 päivää ja pienissä vähintään 14 päivää, minä aikana sitä käännellään ja huuhdellaan joka toinen päivä. Munsterilla on mausteisen suolainen maku. Sen rasvapitoisuus on 45 prosenttia kuiva-aineesta. Munster sopii nautittavaksi esimerkiksi leivän tai perunan kanssa tai omeletissa. Juomaksi sen kanssa sopii valkoviini. == Lähteet == == Aiheesta muualla == *Cheese-France: Munster *Cheese Library: Munster-Gerome Luokka:Ranskalaiset juustot Luokka:Lehmänmaitojuustot
Jailbreak (iOS)

iOS Jailbreak on keino sallia kolmannen osapuolen ohjelmistojen ajon Applen iOS -käyttöjärjestelmässä. Jailbreakatut laitteet sallivat allekirjoittamattomien ohjelmistojen ajon. Tämä mahdollistaa myös järjestelmän muuntelemisen, eli niin sanottujen tweakien asentamisen. Jailbreikin teon jälkeen laitteeseen yleensä asentuu Cydia. Cydialla hallitaan näitä "epävirallisia" sovelluksia. == Cydia == Cydia on Jay Freeman aka "Saurik":in tekemä sovellus, jolla voidaan hallita sovelluksia ja tweakeja. Cydia toimii selainpohjaisesti, mutta Jailbreakin ansiosta sillä pystytään ajamaan erilaisia koodeja. Tämä mahdollistaa erilaisien teemojen ja tweakien lataamisen ja asentamisen. Tweakeillä voi esimerkiksi nopeuttaa käyttöjärjestelmän animaatioita. == Aiheesta muualla == *iSuomi - Suomenkielinen jailbreak-yhteisö Luokka:Seulonnan keskeiset artikkelit Luokka:IOS
José Diéguez Reboredo

José Diéguez Reboredo (25. huhtikuuta 1934 – 18. heinäkuuta 2022) oli espanjalainen roomalaiskatolinen piispa. Hänet vihittiin papiksi 13. elokuuta 1961 ja nimitettiin Osma-Sorian hiippakunnan johtoon 1. syyskuuta 1984. Piispaksi vihkiminen seurasi 28. lokakuuta. Pääkonsekraattorina toimi Antonio Innocenti, jota avustivat Angel Suquía Goicoechea ja Teodoro Cardenal Fernández.Catholic-Hierarchy.org: Bishop José Diéguez Reboredo Diéguez Reboredo sai 15. toukokuuta 1987 nimityksen Orensen ja 7. kesäkuuta 1996 Tui- Vigon piispaksi. Hän jäi eläkkeelle 28. tammikuuta 2010. == Lähteet == Luokka:Espanjalaiset papit Luokka:Katoliset piispat Luokka:Vuonna 1934 syntyneet Luokka:Vuonna 2022 kuolleet
Camilo Lorenzo Iglesias

Camilo Lorenzo Iglesias (7. elokuuta 1940 – 13. heinäkuuta 2020) oli espanjalainen roomalaiskatolinen piispa. Hänet vihittiin papiksi 23. joulukuuta 1966 ja nimitettiin Astorgan hiippakunnan johtoon 14. kesäkuuta 1995. Piispaksi vihkiminen seurasi 30. heinäkuuta. Pääkonsekraattorina toimi Mario Tagliaferri, jota avustivat Gabino Díaz Merchán ja José Diéguez Reboredo.Bishop Camilo Lorenzo Iglesias == Lähteet == Luokka:Espanjalaiset papit Luokka:Katoliset piispat Luokka:Vuonna 1940 syntyneet Luokka:Vuonna 2020 kuolleet
Ossau-Iraty

Ossau-Iraty on ranskalainen lampaanmaidosta valmistettava puolikova juusto. Sen kotiseutua ovat Béarnin alue ja Baskimaa läntisillä Pyreneiden vuorilla, ja nimensä se on saanut sikäläisistä Ossaun ja Iratyn laaksoista. Ossau-Iraty- kiekko on litteä, noin 26 cm halkaisijaltaan ja painaa 2–3 kilogrammaa. Juustoa kypsytetään vähintään kolme kuukautta viileässä. Ossau-Iratyn rasvapitoisuus on 50 % kuiva-aineesta. Sen maussa on pähkinää, ja se sopii etenkin kuorruttamiseen, kohokkaisiin ja keittoihin. Paikalliset paimenet ja maanviljelijät nauttivat sitä perinteisesti lounaakseen. Ossau-Iraty voi säilyä jääkaapissa hyvänä pitkäänkin. Brittiläinen The Guild of Fine Food valitsi 10 kuukautta kypsytetyn Ossau-Iratyn vuonna 2011 juustojen maailmanmestariksi. == Lähteet == == Aiheesta muualla == *Cheese-France: Ossau-Iraty *Ossau-Iraty Luokka:Ranskalaiset juustot Luokka:Lampaanmaitojuustot
Picodon

Picodon on ranskalainen vuohenmaidosta valmistettava pehmeä juusto. Sen kotiseutua ovat Ardèchen departementti ja Drômen vuoristo Kaakkois-Ranskassa. Picodonilla on EU:n suojattu alkuperänimitys, ja sitä saa valmistaa vain eteläisen Rhônen alueella. Picodon-juusto on litteä 1,5–3 senttimetriä paksu levy, jota peittää homekerros. Se myydään pakkaamattomana. Valmistuksessa vuohenmaito hapatetaan renniinillä ja sitä kypsytetään vähintään 12 päivää. Jos picodonia kypsytetään yli kuukausi, sitä huuhdotaan suolavedellä ja hierotaan viinillä tai brandylla. Picodonin rasvapitoisuus on 45 % kuiva- aineesta. Sen maku on mieto, hiukan suolainen ja pähkinäinen. Picodon sopii jälkiruokajuustoksi, grillattavaksi tai salaatteihin, ja sitä on tapana usein nauttia myös brunssilla. Juomaksi sen kanssa sopii rhônelainen punaviini tai roseeviini. == Lähteet == == Aiheesta muualla == *Cheese Online: Picodon Luokka:Ranskalaiset juustot Luokka:Vuohenmaitojuustot
Charlie Nicholas

Charles "Charlie" Nicholas (s. 30. joulukuuta 1961, Glasgow) on skotlantilainen entinen ammattilaisjalkapalloilija, pelipaikaltaan hyökkääjä. Aktiiviurallaan hän pelasi Celticissä, Arsenalissa, Aberdeenissä sekä Clydessä. Skotlannin maajoukkueessa Nicholas pelasi urallaan 20 ottelua. ==Uran jälkeen== Nykyään Nicholas toimii asiantuntijana Sky Sports -televisiokanavan Soccer Saturday -ohjelmassa yhdessä Matt Le Tissierin, Paul Mersonin ja Phil Thompsonin kanssa. Luokka:Skotlantilaiset jalkapalloilijat Luokka:Vuonna 1961 syntyneet Luokka:Elävät henkilöt
Ma-con Motorsport

Ma-con Motorsport on saksalainen pikkuformulatalli. Talli perustettiin vuonna 2006. Vuonna 2010 talli voitti ADAC Formel Masters-sarjan mestaruuden. Vuonna 2012 talli kilpailee Formula 3 Euroseries-sarjassa ja saksan F3-sarjassa. ==Aiheesta muualla== *http://2011.macon-motorsport.de/default.aspx?ID=27 Luokka:Saksalaiset autourheilutallit
Kim So-yeon

Kim So-yeon (김소연, s. 2. marraskuuta 1980 Soul, Korean tasavalta) on eteläkorealainen näyttelijä. Hän on esiintynyt pääosin televisiosarjoissa, kuten All About Eve, Gourmet ja Iris.Kim So-yeon (김소연) hancinema Viitattu 23.5.2012 So-yeonilla on ollut myös muutamia rooleja elokuvissa, kuten Che- inji, Seitsemän miekkaa ja Russian Coffee. ==Lähteet== Luokka:Eteläkorealaiset näyttelijät Luokka:Vuonna 1980 syntyneet Luokka:Elävät henkilöt
Sotíris Nínis

Sotíris Nínis (, s. 3. huhtikuuta 1990 Himara, Albania) on kreikkalainen jalkapalloilija, pelipaikaltaan hyökkäävä keskikenttäpelaaja tai oikea laituri. Nínis edustaa syksystä 2012 lähtien Serie A:ssa pelaavaa Parmaa. == Saavutukset == * Alle 19-vuotiaiden EM-hopea: 2007 * Alle 19-vuotiaiden EM- kilpailujen arvokkain pelaaja: 2007 * Kreikan-mestaruus: 2009–10 * Kreikan Cupin voitto: 2009–10 * Kreikan vuoden nuori pelaaja: 2007, 2010 * Kreikan maajoukkueen nuorin maalintekijä (18 vuoden ja 46 päivän ikäisenä 19. toukokuuta 2008) * Panathinaikosin nuorin maalintekijä == Lähteet == Luokka:Elävät henkilöt Luokka:Kreikkalaiset jalkapalloilijat Luokka:Vuonna 1990 syntyneet
Škoda Rapid (2012)

Škoda Rapid on Škoda Auton vuodesta 2012 lähtien valmistama alemman keskiluokan automalli, joka korvasi Octavian tämän noustessa luokkaa ylemmäs. Rapidin lähes identtinen sisarmalli on SEAT Toledo. Mallin seuraajaksi Euroopan markkinoilla esiteltiin vuoden 2018 lopulla Škoda Scala, mutta Rapid jäi vielä joissain maissa myyntiin edullisempana mallina. Vuoden 2012 Euro NCAP -kolaritestistä Rapid sai tulokseksi täydet viisi tähteä. Rapid esiteltiin Pariisin autonäyttelyssä syksyllä 2012. Sen muotoilututkielma MissionL oli ollut näytteillä vuotta aikaisemmin Frankfurtissa. Rapid oli ensimmäinen Škoda-malli, jossa näkyi merkin uusi muotoilukieli. Pystyperäinen Rapid Spaceback esiteltiin syksyllä 2013 Frankfurtin autonäyttelyssä, eikä sisarmalli SEAT Toledosta ollut tarjolla vastaavaa korimallia. Keväällä 2017 Rapid sai muun muassa uudelleenmuotoillun etupuskurin sumuvaloineen ja pieniä uudistuksia sisätiloihinsa. Uusi saatavilla oleva varuste oli xenon-valot myös kaukovaloissa, joiden yhteydessä on kaukovaloavustin. Moottoriosastolla kolmesylinterinen 1,0-litrainen (95/110 hv) TSI-bensiinimoottori korvasi aiemman nelisylinterisen 1,2-litraisen. Joulukuussa 2019 esiteltiin toisen kasvojenkohotuksensa kokenut malli Keulan ilmettä ja sisustusta muokattiin vastaamaan uudempia Škoda-malleja, erityisesti Scalaa. Venäjällä viistoperäistä mallia myydään jatkossa myös Volkswagen Polo -nimellä. == Lähteet == == Aiheesta muualla == Rapid Luokka:C-segmentin autot Luokka:2010-luvun autot Luokka:2020-luvun autot
Fleur Pellerin

Fleur Pellerin (s. 29. elokuuta 1973 Soul, Korean tasavalta) on ranskalainen poliitikko ja elokuusta 2014 alkaen kulttuuriministerinä Manuel Vallsin johtamassa sosialistipuolueen hallituksessa. Huhtikuuhun 2014 saakka hän oli kahden vuoden ajan Ayraultin hallituksessa hallituksen pk-yrityksistä, innovaatiosta ja digitaloudesta vastaava ministeri tuotannon elpymisen ministeriössä. Pellerin on adoptoitu puolivuotiaana lapsena Koreasta. Hänen adoptiotietojensa mukaan hänet kutsuttiin Kim Jong-Suk,vaikka on epäselvää, miten hän sai tämän nimen. Hänet kasvatti keskiluokan vanhemmat - isänsä, joka on ydinfysiikan tohtori, on pienyrittäjä - hän kasvoi kahdessa Pariisin lähiössä, Montreuil ja Versailles. Hän on suorittanut kauppatieteiden ja valtiotieteiden maisterintutkinnot. == Lähteet == == Aiheesta muualla == * Pellerinin verkkosivusto Luokka:Ranskan kulttuuriministerit Luokka:Elävät henkilöt Luokka:Vuonna 1973 syntyneet
Neil Strauss

Neil Strauss on yhdysvaltalainen journalisti ja kirjailija. Strauss kirjoittaa Rolling Stone -lehteen ja The New York Timesiin ja on julkaissut useita tunnettuja rock-artisteja käsitteleviä artikkeleita ja kirjoja. Hänen kirjallisesta tuotannostaan tunnetaan parhaiten kirja Pelimies, alaston totuus pokaajien veljeskunnasta (The Game: Penetrating the Secret Society of Pickup Artists), jossa hän kuvaa kokemuksiaan ”pokaajien” yhteisössä. == Suomennettuja teoksia == * * * * ==Alkukielisiä teoksia== * Radiotext(e), Dave Mandlin kanssa (1993) * Don't Try This At Home, Dave Navarron kanssa (2004) * How to Make Money Like a Porn Star (2006) * Rules of the Game (2007) * Emergency: This Book Will Save Your Life (2009) * Everyone Loves You When You're Dead: Journeys Into Fame and Madness (2011) ==Katso myös== * Erik von Markovik ==Lähteet== Luokka:Yhdysvaltalaiset musiikkikirjailijat Luokka:Musiikkitoimittajat Luokka:Yhdysvaltalaiset toimittajat Luokka:Syntymävuosi puuttuu Luokka:Elävät henkilöt
Islands of Adventure

Universal's Islands of Adventure on huvipuisto Orlandossa Yhdysvalloissa. Huvipuisto koostuu osista, joita ovat muun muassa Toon Lagoon, Jurassic Park, Seuss Landing, Marvel Superhero Island, The Lost Continent ja The Wizarding World of Harry Potter.Trip report 2013. Florida Project. Walt Disney. Viitattu 27.7.2014. [ { "type": "ExternalData", "service": "geomask", "ids": "Q778011", "properties": {"fill":"#ffffff", "fill-opacity": 0.8, "stroke": "#ff0000", "stroke-width": 2} }, { "type": "ExternalData", "service": "geoshape", "ids": "Q2583112", "properties": {"fill":"#ff0000", "fill-opacity": 0.7, "stroke": "#ff0000", "stroke-width": 0, "title": "Islands of Adventure"} }, { "type": "ExternalData", "service": "geoshape", "ids": "Q1880820", "properties": {"fill":"#00ff00", "fill-opacity": 0.7, "stroke": "#00ff00", "stroke-width": 0, "title": "Universal Studios Florida"} } ] ==Lähteet== == Aiheesta muualla == *http://www.universalorlando.com/Theme-Parks/Islands-of-Adventure.aspx Luokka:Orlandon huvipuistot
New Yorker (yritys)

New Yorker on saksalainen nuorisomuotiketju. Yritys on perustettu vuonna 1971, ja sillä on yli 1 100 myymälää yli 40 maassa. Ketjulla on Suomessa 20 myymälää. Myymälät sijaitsevat Espoossa, Helsingissä, Hyvinkäällä, Hämeenlinnassa, Jyväskylässä, Kouvolassa, Kuopiossa, Lahdessa, Lappeenrannassa, Lempäälässä, Mikkelissä, Oulussa, Porissa, Raisiossa, Seinäjoella, Tampereella, Turussa, Vaasassa ja Vantaalla. Suomen ensimmäisen myymälänsä ketju avasi Hyvinkään Willaan lokakuussa 2012. Kauppa käyttää merkkejä Amisu, FBsisters, Smog ja FSBN. == Lähteet == == Aiheesta muualla == * Yrityksen verkkosivusto Luokka:Vaateliikkeet Luokka:Saksalaiset yritykset
Giant Bomb

Giant Bomb on yhdysvaltalainen videopelien arvostelusivusto ja wiki, jonka loivat GameSpotin toimittajat Jeff Gerstmann ja Ryan Davis. Sivuston blogi avattiin 6. maaliskuuta 2008 ja koko nettisivusto avattiin 21. heinäkuuta 2008. Giant Bombin pääkonttori sijaitsi ensin Sausalitossa, Kaliforniassa, mutta sen paikka vaihtui 26. kesäkuuta 2011 San Franciscoon. Sivuston osti maaliskuussa 2012 CBS Interactive ja se päätyi Red Ventures -yhtiön kautta Fandomin omistukseen syksyllä 2022. ==Pääsisältö== ====Uutiset==== Giant Bombin uutiset kirjoitti aluksi uutistuottaja Klepek ja kirjoittaja Navarro. Artikkelit eivät ole rajoitettuja ainoastaan peliuutisiin, vaan ne sisälsivät usein tutkivan journalismin osia videopeliteollisuudesta, kuten Team Bondin ympärillä pyörivästä kiistasta. ====Arvostelut==== Videopelit Giant Bomb arvostelee viiden tähden skaalalla, jossa viisi tähteä on korkein arvosana ja yksi tähti matalin arvosana. Videopeliarvostelut otettiin ensimmäistä kertaa käyttöön Giant Bombilla 20. kesäkuuta 2008, kun se arvosteli PlayStation 3:lle julkaistun Metal Gear Solid 4: Guns of the Patriotsin. Metacritic on tiedottanut Giant Bombin tehneen yhteensä yli 700 arvostelua, joista yli 405 on ollut positiivisia, yli 201 ristiriitaisia ja yli 100 negatiivisia. Noista arvosteluista 29 prosenttia on korkeampia, 3 prosenttia sama ja 68 prosenttia on alempia kuin Metacriticin antamat keskiarvosanat. ==Lähteet== Luokka:Videopelisivustot Luokka:Wiki
Leopoldo José Brenes Solórzano

thumb|Leopoldo José Brenes Solórzano Leopoldo José Brenes Solórzano (s. 7. maaliskuuta 1949 Ticuantepe) on nicaragualainen roomalaiskatolinen arkkipiispa ja kardinaali. Hänet vihki papiksi Managuan arkkihiippakuntaan Miguel Obando Bravo 16. elokuuta 1974. Hänet nimitettiin sen vihkipiispaksi ja Maturban titulaaripiispaksi 13. helmikuuta 1988, ja piispaksi vihkiminen seurasi 19. maaliskuuta. Pääkonsekraattorina toimi Obando Bravo, jota avustivat Paolo Giglio ja Arturo Rivera Damas. Hänet ylennettiin kardinaaliksi vuonna 2014.Catholic-Hierarchy.org: Leopoldo José Cardinal Brenes Solórzano Brenes Solórzano sai 2. marraskuuta 1991 nimityksen Matagalpan piispaksi ja 1. huhtikuuta 2005 Managuan arkkipiispaksi. == Lähteet == Luokka:Nicaragualaiset kardinaalit Luokka:Katoliset arkkipiispat Luokka:Vuonna 1949 syntyneet Luokka:Elävät henkilöt
Tony Buzan

Anthony ”Tony” Peter Buzan (2. kesäkuuta 1942 – 13. huhtikuuta 2019The Gravest of News! ) oli englantilainen kirjailija ja opetuskonsultti. Hänet tunnetaan erityisesti miellekartan kehittämisestä ja popularisoimisesta. Hän perusti vuonna 1991 muistiurheilun maailmanmestaruuskilpailut.About the sport, World Memory Championships, 30.7.2016 ==Teoksia== * Spore One - Structure in Hyperspace (1972) * Use Your Head (1974) * Speed Memory (1977) * Make the Most of Your Mind (1984) * Speed Reading (1971) * The Mind Map Book (1993) * Concordea (2006) * Requiem For Ted (2006) * Use Your Memory, (BBC Publications) * Master Your Memory, (BBC Publications) * The Memory Book, (BBC Publications, 2010) ==Lähteet== ==Aiheesta muualla== * Tony Buzanin kotisivu Luokka:Brittiläiset tietokirjailijat Luokka:Vuonna 1942 syntyneet Luokka:Vuonna 2019 kuolleet
Luciano Narsingh

Luciano Narsingh (s. 13. syyskuuta 1990 Amsterdam, Alankomaat) on alankomaalainen jalkapalloilija, pelipaikaltaan laituri tai hyökkäävä keskikenttäpelaaja. Hän edustaa puolalaisseura Miedź Legnicaa. Narsingh edusti junioritasolla Zeeburgiaa, AZ Alkmaaria, Ajaxia ja Heerenveeniä. Ammattilaisuransa hän aloitti Heerenveenissä vuonna 2008. Hän edusti PSV Eindhovenia vuosina 2012–2017 ja Feyenoordia vuosina 2019–2021 sekä brittiläistä Swansea Cityä tammikuusta 2017 heinäkuuhun 2019. Hän on pelannut Eredivisiessa yli 200 ottelua ja Englannin Valioliigassa 31 ottelua. Narsingh pelasi Alankomaiden eri juniorimaajoukkueissa. Alankomaiden A-maajoukkueen valmentaja Bert van Marwijk valitsi Narsinghin vuoden 2012 EM- kilpailuihin,Hollannin EM-miehistö lähes valmis. Sportti.com 16.5.2012. joissa hän jäi vaihtopelaajaksi ilman peliaikaa. Narsingh on pelannut kaikkiaan 19 maaottelua vuosina 2012–2016. Hän teki maalin elokuussa 2012 ystävyysottelussa Belgiaa vastaan, syyskuussa 2012 MM-karsintaottelussa Turkkia vastaan, kesäkuussa 2015 EM-karsintaottelussa Latviaa vastaan ja maaliskuussa 2016 ystävyysottelussa Englantia vastaan. Myös Narsinghin isoveli Furdjel on ammattilaisjalkapalloilija. == Lähteet == Luokka:Alankomaalaiset jalkapalloilijat Luokka:Vuonna 1990 syntyneet Luokka:Elävät henkilöt
Luis Quinteiro Fiuza

Luis Quinteiro Fiuza (s. 26. kesäkuuta 1947 Vila de Cruces) on espanjalainen roomalaiskatolinen piispa. Hänet vihittiin papiksi Santiago de Compostelan arkkihiippakuntaan 27. kesäkuuta 1971 ja nimitettiin sen vihkipiispaksi sekä Fuerteventuran titulaaripiispaksi 23. huhtikuuta 1999. Piispaksi vihkiminen seurasi 19. kesäkuuta. Pääkonsekraattorina toimi Julián Barrio Barrio, jota avustivat Antonio María Rouco Varela ja Angel Suquía Goicoechea.Catholic- Hierarchy.org: Bishop Luis Quinteiro Fiuza Quinteiro Fiuza sai 3. elokuuta 2002 nimityksen Orensen ja 28. tammikuuta 2010 Tui-Vigon piispaksi. Hänet asetettiin jälkimmäiseen virkaan 24. huhtikuuta 2010. == Lähteet == Luokka:Espanjalaiset papit Luokka:Katoliset piispat Luokka:Vuonna 1947 syntyneet Luokka:Elävät henkilöt
Kruunumeduusat

Kruunumeduusat (Coronatae) on meduusoiden luokan lahko. Siihen kuuluu noin 30 lajia, joista useimmat ovat punertavia syvän meren lajeja. == Ulkonäkö ja koko == Kruunumeduusojen polyypit ovat hyvin pieniä, muutamasta millimetristä kahteen senttiin. Ne tunnistetaan pintarakenteensa perusteella. Niistä irtoaa ephyra-toukkia, jotka kehittyvät aikuisiksi meduusoiksi. Aikuisen meduusan rungossa on kaarenmuotoinen ura. Sen ulkopuolella runkokellossa on säteittäin paksumpia kohtia. Pyyntilonkerot ovat kiinnittyneet runkokellon reunan syvennyksiin. Meduusalla on vain yksi suuaukko, ja sen vatsaontelossa on neljä väliseinää. == Elinympäristö == Kruunumeduusoiden polyypit elävät kiinnittyneinä pohjamateriaaliin, koralliin, simpukankuoreen tai muuhun kiinteään pintaan. Jotkut lajit elävät sienieläinten joukossa. Niitä on löydetty jopa seitsemän kilometrin syvyydestä. Lahkoon kuuluu kuitenkin myös lajeja, joissa elää symbioottisia zooksantelli-leviä, jotka voivat elää vain valoisissa pintakerroksissa. Kolme lajia elää matalassa vedessä meriveden täyttämissä luolissa. == Lähteet == == Aiheesta muualla == *Order Coronatae (PDF) The Marine Biological Association of the United Kingdom Luokka:Meduusat
Pouligny Saint-Pierre

Pouligny Saint-Pierre on ranskalainen vuohenmaidosta valmistettava pehmeä juusto. Se on kotoisin Indren ja Loiren departementeista. Pouligny Saint- Pierre on muodoltaan pyramidi. Sen korkeus on 12,5 senttimetriä, ja se painaa neljänneskilon. Juuston kypsymisaika on vähintään kaksi mutta yleensä vähintään neljä viikkoa. Pouligny Saint-Pierren rasvapitoisuus on 45 % kuiva- aineesta. Se on mieto juusto, joka sopii juustotarjottimelle, salaatteihin tai leivän päälle. Juomaksi sen kanssa sopii valkoviini. Sen paras sesonki on varhaisesta keväästä myöhäiseen syksyyn. ==Lähteet== Luokka:Ranskalaiset juustot Luokka:Vuohenmaitojuustot